CPF:ส่งออกไก่-กุ้งยังหนุนผลงานปีนี้แกร่งแนะนำซื้อราคาเป้าหมาย 41.00 บาท
CPF:ส่งออกไก่-กุ้งยังหนุนผลงานปีนี้แกร่ง แนะนำซื้อราคาเป้าหมาย 41.00 บาท
3 มี.ค. 2560

บล.บัวหลวง ระบุในบทวิเคราะห์วันนี้ (1มี.ค.) ว่า บริษัท เจริญโภคภัณฑ์อาหาร จำกัด (มหาชน) หรือ CPF รายงานกำไรสุทธิไตรมาส 4/59 ที่ 1.74 พันล้านบาท เพิ่มขึ้น 12% เทียบช่วงเดียวกันของปีก่อน แต่ลดลง 67% เทียบไตรมาสก่อนหน้า หากไม่รวมรายการพิเศษ กำไรหลักอยู่ที่ 1 พันล้านบาท เพิ่มขึ้น 271% เทียบช่วงเดียวกันของปีก่อน และ 80% เทียบไตรมาสก่อนหน้า
แม้ว่าราคาหมูจะอ่อนตัวลงทั้งในไทย,เวียดนามและกัมพูชาในปี 60 แต่เชื่อว่าราคาวัตถุดิบที่ยังคงอยู่ในระดับต่ำจะยังช่วยหนุนอัตรากำไรได้ มองว่าการส่งออกไก่และกุ้งจะเป็นตัวที่จะผลักดันผลประกอบการให้ดีขึ้นในปี 60 ยังคงคำแนะนำซื้อ ราคาเป้าหมาย 41 บาท